stanford-oval/wikipedia huggingface dataset:
Simon Neil

| Simon Neil |
| --- | --- |

Henkilötiedot
Syntynyt: 31. elokuuta 1979 (ikä 45)
Muusikko
Laulukielet:  englanti
Aktiivisena:  1995–
Tyylilajit:  Vaihtoehtorock, post-hardcore
Soittimet:  laulaja, kitara, bassokitara, banjo, mandoliini, sitar, piano, saksofoni, huuliharppu, melodika, mellotron, syntetisaattori
Yhtyeet:  Biffy Clyro Marmaduke Duke ZCC
Levy-yhtiöt:  Beggars Banquet Records 14th Floor Roadrunner Records
Aiheesta muualla
www.biffyclyro.com
  [ Muokkaa Wikidatassa ] [ ohje ]  
Simon Alexander Neil (s. 31. elokuuta 1979 Skotlanti) on skotlantilainen laulaja-lauluntekijä ja kitaristi.
Hän on tunnettu työstään Biffy Clyrossa ja Marmaduke Dukessa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Simon Neil
Turengin yhteiskoulu

| Turengin yhteiskoulu |
| --- | --- |
Sijainti:  Turenki, Janakkala
Tyyppi:  Peruskoulu
Perustettu:  1960
Rehtori:  Mika Saarinen
Luokat:  7–9
Oppilaita:  380
Verkkosivut
Turengin yhteiskoulu on Janakkalassa sijaitseva koulu. Koulussa toimii peruskoulun luokat 7–9. Oppilaita koulussa on lähes 380. Koulun rehtori on Mika Saarinen. Samassa rakennuksessa toimii myös Janakkalan lukion Turengin toimipiste.
Historiaa

Yksityisen oppikoulun perustamista Turenkiin alettiin suunnitella syksyllä 1959. Koulun kannatusyhdistys piti 16.12.1959 kokouksen, jonne saapui 161 asiasta kiinnostunutta pohtimaan koulun perustamista tarkemmin. Uuden koulun tarpeellisuus todettiin lopulta yksimielisesti.
Perustamislupa koululle myönnettiin 5. toukokuuta 1960. Lupa oikeutti viisi keskikoululuokkaa sisältävän suomenkielisen yksityisen yhteiskoulun perustamiseen. Kesällä 1960 Kouluhallitus vahvisti koulun lukuvuosisuunnitelman ja ohjesäännön. Koulun rehtoriksi sekä johtokunnan sihteeriksi valittiin Teuvo Ylöstalo. Hän aloitti tehtävässään kesäkuussa 1960.
Koulun toiminta alkoi 1. syyskuuta 1960, jolloin koulussa aloitti 108 koululaista. Kouluun perustettiin kaksi ensimmäistä luokkaa ja hieman pienempi toinen luokka. Opettajia oli kahdeksan, joista kolme vakituisia. Seuraavana lukuvuotena 1961–1962 koulussa oppilaita oli 219. Ensimmäisiä luokkia perustettiin kolme hakijoiden runsaan lukumäärän vuoksi. Opettajia oli tuolloin 13, joista neljä toimi vakituisessa virassa. Kouluviikko oli normaalin työviikon tapaan kuusipäiväinen.[lähde? ]
Vuoden 1964 keväällä jaettiin ensimmäiset päättötodistukset. Saman vuoden syksyllä koulussa alkoi lukiotoiminta. Koulu sai myös laajentumisoikeuden viisiluokkaisesta koulusta kahdeksasluokkaiseksi 23.4.1964.
Vuonna 1966 opiskelijoita koulussa oli 488. Syksyllä 1969 määrä nousi yli 600 oppilaaseen. Lukuvuonna 1970–1971 oppilaita oli 651 ja opettajia 32. Ylioppilaita lukiosta oli ehtinyt valmistua tähän mennessä 36.
Turengin yhteiskoulun kannatusyhdistys pohti ylimääräisessä kokouksessaan 13. kesäkuuta 1975 koulun luovuttamista Janakkalan kunnan omistukseen.[lähde? ] Peruskoulu-uudistuksen myötä aiemmin yksityisenä toiminut koulu päätettiin luovuttaa kunnan omistukseen varoineen ja velkoineen. Koulun toiminta yksityisenä kouluna päättyi 31.7.1976. Turengin yhteiskoulu jakautui peruskouluun ja lukioon, ja toiminta jatkui nimillä Kuumolan yläaste ja Turengin lukio.
Opiskelu nykyään

Syksyllä 2014 Turengin yhteiskoulussa aloitti niin sanottu sähköisen opiskelun pilottiluokka. Koulussa aloittaneen seitsemännen luokan oppilaat saivat kaikki oman tabletin, joiden avulla mm. luettiin sähköisiä oppikirjoja ja tehtiin kotitehtäviä. Oppiminen perustui ilmiöpohjaiseen oppimiseen. Kyseessä oli tähän mennessä laajin sähköinen oppimisen kokeilu suomalaisessa peruskoulussa.
Vuonna 2016 kouluun valmistui uusi oppimisympäristön nimeä kantanut luokka, jonne toteutettiin muunneltavissa oleva kalusteratkaisu sekä hankittiin digitaalisten oppimisympäristöjen käytön mahdollistavat laitteet.
Syksyllä 2016 koulussa aloitti liikuntaluokka, jonka toiminta on sen jälkeen vakinaistettu.
Rehtorit

Teuvo Ylöstalo 1960-1975
Heikki Hattari 1976-1979
Martti Tauru 1979-1992
Marja-Leena Mahlamäki (ent. Kekki) 1992-2013
Elina Arokannas 2013-2017 (keväällä 2017 vs. rehtorina Paula Prinssi)
Mika Saarinen 2017-
Aiheesta muualla

Turengin yhteiskoulu – Häme-Wiki www.hamewiki.fi. Arkistoitu 19.3.2018. Viitattu 18.3.2018.
Koulun kotisivut
Scalable Link Interface

Scalable Link Interface, lyhyemmin SLI, on Nvidian kehittämä näytönohjainliitäntä, joka mahdollistaa jopa neljän näytönohjaimen liittämisen rinnakkain tuomaan lisää laskentatehoa.
3dfx esitteli SLI-tekniikan nimellä Scan-Line Interleave technology vuonna 1998. Nvidia osti konkurssiin ajautuneen 3dfx:n ja esitteli SLI:n uudelleen nimellä Scalable Link Interface vuonna 2004. Nvidian lähestymistapa lisäsi 3dfx:n käyttämän scan-line renderöinnin rinnalle tuen split-frame (SFR) ja alternate-frame (AFR) -renderöintitavoille.
Kun PCI -Express tuli näytönohjaimien liitäntätavaksi, Nvidia ryhtyi hyödyntämään ominaisuutta uusissa, GeForce 6xxx -sarjan näytönohjaimissaan. Ensimmäisen sukupolven SLI vaati näytönohjaimilta lähes täydellistä yhteneväisyyttä. Tämä ominaisuus otettiin käyttöön vuonna 2004. Myöhemmin tämä rajoitus on pystytty osittain kiertämään: nykyään voi kahden eri valmistajan näytönohjain toimia SLI tilassa, jolloin käytetään hitaamman näytönohjaimen kellotaajuuksia molemmissa. Näytönohjainten muistimäärän pitää olla sama ja niiden grafiikkaprosessoreiden pitää olla samaa sukupolvea. Esimerkiksi G80 ja G92 eivät toimi yhdessä. G80 ja G80 toimivat yhdessä, kuten G92 ja G92 grafiikkapiirilliset näytönohjaimet. Näytönohjainten valmistajalla ei ole vaikutusta, esimerkiksi Asuksen, ja Club 3D:n näytönohjaimet toimivat yhdessä, mikäli grafiikkapiirit ovat molemmissa samat ja emolevy tukee SLI tilaa.
Sli jakaa piirrettävän datan kahdelle/kolmelle näytönohjaimelle rinnakkain.
Optimaalisessa tilanteessa SLI kykenee lähes kaksinkertaistamaan tuotettavien pikseleiden määrän.
SLI mahdollistaa eri tapoja jakaa työ korttien välillä:
Split Frame Rendering (SFR) joka analysoi renderöitävän kuvan vaatiman työn määrän, ja jakaa työn tasan molempien korttien välille.
Alternate Frame Rendering (AFR)
SLI Antialiasing
2 GPU:ta yhdellä näytönohjaimella

Helmikuussa 2005 Gigabyte Tecnology julkaisi GV-3D1 - koodinimellisen näytönohjaimen. Näytönohjain oli sama, kuin GeForce 6600 -sarjan muutkin näytönohjaimet, mutta siinä oli kaksi GPU:ta. Näytönohjain ei ollut suuri myyntimenestys, sillä alkuvaiheessa sitä oli mahdollista käyttää vain Gigabyten omissa emolevyissä.
Maaliskuussa 2006 Asus toi markkinoille N7800 GT dual -näytönohjaimen, joka oli vastaavanlainen mutta toimi vain Nvidian NForce 4 -sarjan emolevyillä.
Nvidian 9000-sarjan lippulaiva GeForce 9800 GX2 sisältää myös kaksi sisäistä grafiikkasuoritinta, ja tämän lisäksi tukee quad-SLI -liitäntää, joka mahdollistaa kahden (4 ytimen) rinnakkaisen näytönohjaimen käytön.
Lucid Hydra piirillä kyetään toistaiseksi kiertämään crossfiren ja SLIn rajoitukset sekä tasaamaan korttien välistä kuormaa. Tämä saattaa tarkoittaa crossfiren ja SLIN aikakauden päättymistä.
Sins of a Solar Empire

| Sins of a Solar Empire |
| --- | --- |

Kehittäjä:  Ironclad Games
Julkaisija:  Stardock Entertainment
Jakelija:  Kalypso Media (EU)
Pelisarja:  Sins of a Solar Empire
Pelimoottori:  Iron Engine
Julkaistu:  4. helmikuuta 2008
Lajityyppi:  4X, Reaaliaikainen strategia, Avaruussimulaatio
Pelimuoto:  Yksinpeli, moninpeli
Ikäluokitus:  ESRB: T  Virheellinen ESRB-arvo   PEGI: 7
Alusta:  Microsoft Windows
Jakelumuoto:  DVD
Lisää peliartikkeleitaVideopelien teemasivulla
Infobox OK  : 
Sins of a Solar Empire on Ironclad Gamesin kehittämä ja Stardock Entertainmentin julkaisema reaaliaikainen strategiapeli, joka on julkaistu Microsoft Windowsille vuonna 2008.
Kyseessä on scifi-aiheinen 4X-peli, joka kertoo kolmen eri avaruusimperiumin välisestä kahakasta. Näitä ovat ihmisosapuoli TEC (Trader Emergency Coalition), uskonnollisista fanaatikoista koostuva The Advent sekä avaruusmuukalaisia edustava The Vasari. Monista muista RTS-peleistä poiketen Sins of a Solar Empire nojaa rauhallisempaan pelitempoon ja huolellisen strategian kehittämiseen. Pelin kehittänyt Ironclad Games kuvaa pelityyliä seuraavasti:
"Se on reaaliaikainen strategiapeli, joka on suunniteltu yhdistämään vuoropohjaisen pelin syvyys. Se keskittyy tarjoamaan pelaajille mahdollisuuden rakentaa omaa strategiaansa nopean klikkailun sijasta."
Pelille on julkaistu kaksi lisäosaa, Entrenchment ja Diplomacy, jotka on nykyisin saatavilla myös emopelin yhteydessä Trinity -kokoelmana.
Aiheesta muualla

Sins of a Solar Empire MobyGamesissa (englanniksi)
Viralliset kotisivut
Sins of a Solar Empire wiki
Tuukkala

Tuukkala on kylä Hirvensalmella. Kylän kauppa sulki ovensa marraskuun 2015 lopussa. Tuukkalassa on 1800-luvun koulurakennus (toimi kouluna 1924—1993), joka on käytössä eri tilaisuuksissa. Kesäisin koululla on toiminut vuodesta 2016 alkaen Kesäpuoti. Lähellä sijaitsevat vaelluspolku Kalkkeronkierros sekä Kuitulan saha. Kylä sijaitsee kannaksella Puulan ja Suonteen välissä.
Vuonna 2014 Tuukkalassa asui 96 täysi-ikäistä tulonsaajaa. Tuukkalalaisista 33 % on eläkeläisiä, 23 % palkansaajia, 17 % yrittäjiä, 11 % 0–14-vuotiaita, 7 % opiskelijoita ja 5 % työttömiä.
Lähikyliä ovat Hämeenmäki etelässä, Kuitula lännessä ja Suonsalmi idässä. Kylän halki kulkee seututie 431 eli Joutsantie Leivonmäelle (luoteeseen) ja Otavaan (kaakkoon).
Etäisyyksiä

Helsinki 229 km
Hirvensalmi 16 km
Mikkeli 44 km
Aiheesta muualla

Tuukkalan kyläsivut (Arkistoitu – Internet Archive)
Sint-Amands

| Sint-Amands |
| --- | --- |
 Sint-Amandsin kunnantalo
 lippu:  vaakuna

 Sint-Amands
 Koordinaatit: 51°3′N, 04°12′E 
Valtio:  Belgia
Provinssi:  Antwerpen
Hallinto:  
 – Pormestari:  Peter Van Hoeymissen
Pinta-ala:  
 – Kokonaispinta-ala:  15,58 km²
Väkiluku (2018):  8 479
 – Väestötiheys:  544 as./km²
Aikavyöhyke:  UTC+1
 – Kesäaika:  UTC+2
 
 Sint-amands.be 
Infobox OKVirheellinen NIMI-arvo: 
Sint-Amands oli kunta Belgiassa Antwerpenin provinssissa. Vuoden 2018 alussa Sint-Amandsin väkiluku oli 8 479. Kokonaispinta-alaa kunnalla oli 15,58 neliökilometriä, ja sen asukastiheys oli 544 asukasta neliökilometrillä. Kuntaan kuului kolme kunnanosaa, Lippelo, Oppuurs ja varsinainen Sint-Amands.
Sint-Amands ja Puurs liittyivät vuoden 2019 alussa yhteen ja muodostavat uuden Puurs-Sint-Amandsin kunnan.
Aiheesta muualla

Kuvia tai muita tiedostoja aiheesta Sint-Amands Wikimedia Commonsissa
Kunnan sivusto (hollanniksi) (osin myös (ranskaksi))
Antwerpenin provinssin kunnat
Simon Maurberger

| Mitalit> Maa:  Italia.alppihiihto.MM-kilpailut  | Mitalit> Maa:  Italia.alppihiihto.MM-kilpailut  | Mitalit> Maa:  Italia.alppihiihto.MM-kilpailut  | Maa:  Italia> alppihiihto. |
| --- | --- | --- | --- |
|  Pronssia | Åre 2019 | joukkuekilpailu |  |
Simon Maurberger (s. 20. helmikuuta 1995) on italialainen alppihiihtäjä, joka edustaa Corpo Forestale dello Statoa.
Åren MM-kilpailuissa 2019 Maurberger voitti pronssia joukkuekilpailussa. Nuorten MM-kilpailuissa hän sijoittui parhaimmillaan kuudenneksi suurpujottelussa 2015.
Maurberger kilpaili maailmancupissa ensimmäisen kerran Söldenin suurpujottelussa lokakuussa 2014. Maailmancupin pisteille hän pääsi ensimmäisen kerran Val d’Isèren suurpujottelussa joulukuussa 2015 oltuaan 21:s. Kymmenen parhaan joukkoon hän sijoittui ensimmäisen kerran oltuaan kymmenes Zagrebin pujottelussa tammikuussa 2020.
Maurberger voitti Eurooppa-cupin kokonaiskilpailun kaudella 2018−2019. Hän on voittanut kuusi Eurooppa-cupin osakilpailua (tilanne 7.1.2020).
Tropic of Ice – Jään kääntöpiiri

| Jään kääntöpiiri |
| --- | --- |

Ohjaaja:  Lauri Törhönen
Käsikirjoittaja:  Lauri Törhönen   Juha Vakkuri
Tuottaja:  Kaj Holmberg
Valmistustiedot
Valmistusmaa:  Suomi
Tuotantoyhtiö:  Skandia-Filmi Oy
Alkuperäiskieli:  suomi, venäjä, englanti
Aiheesta muualla
IMDb 
Elonet
Infobox OKNimi-testi OK: 
Tropic of Ice – Jään kääntöpiiri on Lauri Törhösen ohjaama jännityselokuva vuodelta 1987. Elokuvan tuottaja on Kaj Holmberg ja tuotantoyhtiö Skandia-Filmi Oy. Törhönen on tehnyt elokuvan käsikirjoituksen Juha Vakkurin samannimisen romaanin pohjalta.
Juoni

Helsinkiläinen liikemies välittää vientikiellossa olevaa länsimaista huipputeknologiaa Neuvostoliittoon.
Bisnekset sujuvat hyvin, kunnes häntä aletaan epäillä ja tilanteesta tuleekin valtapolitiikkaa. Samalla ihmissuhteet alkavat kärsiä ja mies turvautuu alkoholiin.
Pääosat

Tor Planting... Kai Friman
Raimo Hallama... isä
Soli Labbart... äiti
Mats Dumell... veli
Marja-Leena Kouki... veljen vaimo
Marjut Kauppinen... veljen tytär
Annikki Viitala... Frimanin sihteeri
Johanna Raunio... Claire
Sarah Lam... Louise
Irmeli Kangaspunta... Natasha
Vladimir von Witte... Sergei
Victor Thorne... David Jordan
William Carson... kapteeni Charles Montgomery, "Charlie", USA:n suurlähetystön sotilasattasea
Neil Hardwick... Gottfried, Saksan liittotasavallan suurlähetystön kaupallinen neuvos
Stig Framåt... lukija
Tim Steffa... John
Alan Tilvern... amerikkalaisen yrityksen vanha johtaja
John Michael Paliotti... amerikkalaisen yrityksen uusi johtaja
Emily Rose Pat, amerikkalaisen yrityksen sihteeri
Leon Herbert... ryöstäjä Lontoossa
Patrick Ward... ryöstäjä Lontoossa
Taneli Mäkelä... pistoolimies
David Barnes... lontoolainen taksikuski
Igor Turtschaninoff... neuvostoliittolainen varaministeri
Svetlana Mäkelä... neuvostoliittolaisen kauppaneuvottelukunnan johtaja
Zofia Grodzinska... tulkki
Georg Pavloff... Neuvostoliiton suurlähetystön edustaja
Juha Siltanen... Neuvostoliiton suurlähetystön poliittinen avustaja
Heinrich Bremer... saksalainen insinööri
Ibragim Aliev... turkkilainen teknikko
Yoji Kasajima... vanha japanilainen liikemies
Hannele Törrönen... lääkäri
Julia Stepelton... Geraldine Johnson, USA:n suurlähetystön kaupallinen edustaja
Eddy Hawkins... USA:n ulkoministeriön edustaja televisiossa
Peter Abbott... lontoolaisen hotellin omistaja
Henry Martin... lontoolaisen hotellin portieri
Peter Harborne... englantilainen insinööri
Malcolm Beddard... englantilainen ekonomi
Mikhail Prohorov... neuvostoliittolainen virkailija
Mikhail Dzougoutov... neuvostoliittolainen virkailija
Väinö Haukka neuvostoliittolainen virkailija
Christina Hartmann... lentovirkailija
Henri Purola... pastori
Ulla Tyhjälä... kanttori
Antti Horko... tullimies
Juuso Juntunen... valokuvaaja
Maarit Oravala... isän ystävätär
Jouni Flinkkilä... television uutistenlukija
Pirjo Kauppinen... Radio 1:n toimittaja
Leila Kataja... uimahallin tarjoilija
Jari Järvimaa... autonkuljettaja
Juhani Maukonen... autonkuljettaja
Jaakko Park... Jack, papukaija
Vastaanotto

Helsingin Sanomien Helena Ylänen kirjoitti, ettei Vakkurin ja Törhösen kertoma tapahtumasarja ole kovin vakuuttava, mutta elokuvan ilmapiiri ja monet henkilöhahmot ovat. Hän kehui myös monien tuoreiden kasvojen onnistuneita roolisuorituksia. ”Aika ajoin tätä kautta filmiin syntyy jännitystä, tyylikkäitten vakoilutarinoiden ounastelevaa väreilyä.” Yläsen mielestä tarinaa pikemminkin hidastavat kuin syventävät monet turhat filosofoinnit kaupankäynnistä ja menestyksestä.
Aiheesta muualla

Tropic of Ice – Jään kääntöpiiri Internet Movie Databasessa (englanniksi)
Sinsa-ui pumgyeok

| Sinsa-ui pumgyeok> 신사의 품격 |
| --- | --- |
Tyyli:  draama
Kestoaika:  60 min
Pääosissa:   Jang Dong-gun  Kim Ha-neul  Kim Min-jong 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  26. toukokuuta 2012 – 12. elokuuta 2012
Jaksoja:  20
Tuotanto
Tuotantoyhtiö(t):  Hwa & Dam Pictures
Aiheesta muualla
Virallinen sivusto
IMDb
Sinsa-ui pumgyeok (kansainvälinen nimi, suom. Herrasmiehen arvokkuus, alun perin kor. 신사의 품격, engl. A Gentleman's Dignity) on televisioyhtiö SBS:n esittämä eteläkorealainen TV-sarja. Sen päärooleissa ovat Jang Dong-gun, Kim Ha-neul ja Kim Min-jong.
Aiheesta muualla

Viralliset kotisivut
Scalenghe

| Scalenghe |
| --- | --- |

 vaakuna
 Scalenghe
 Koordinaatit: 44°53′33″N, 7°29′37″E 
Valtio:  Italia
Alue:  Piemonte
Metropolikaupunki:  Torino
Korkeus:  314 m
Väkiluku:  3 245 
Aikavyöhyke:  UTC+1
 – Kesäaika:  UTC+2
 
 http://www.comune.scalenghe.to.it 
Infobox OKVirheellinen NIMI-arvo: 
Scalenghe (piemonteksi Scalenghe ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 3 245 asukasta.
Sibelius

Sibelius voi tarkoittaa ainakin seuraavia asioita:
Jean Sibelius (1865–1957), suomalainen säveltäjä
Aino Sibelius (1871–1969), Jean Sibeliuksen puoliso
Christian Sibelius (1869–1922), suomalainen psykiatrian dosentti ja professori
Helena Sibelius (1905–1994), suomalainen lääkintöneuvos
Jenni Sibelius (s. 1980), suomalainen jalkapalloilija
Nelma Sibelius (1878–1970), suomalainen lasten- ja nuortenkirjailija.
Sibelius-Akatemia, Suomen ainoa musiikkiyliopisto
Sibelius-monumentti, Eila Hiltusen tekemä teräsveistos Töölössä
Jean Sibelius -viulukilpailu, kerran viidessä vuodessa järjestettävä arvostettu kilpailu viulisteille
Sibelius, vuonna 2003 ensi-iltansa saanut elokuva
Sibelius-Seura
Sibelius-kvartetti, suomalainen jousikvartetti
Sibelius, Helsingin ja Pietarin välillä 1992–2010 liikennöinyt erikoispikajuna
Sibelius-museo
Sibelius-lukio, musiikkiin ja tanssiin erikoistunut lukio Helsingissä
Sibelius-opisto, musiikkiopisto Hämeenlinnassa
Sibeliustalo, Lahden konserttitalo
Sibelius, nuotintamiseen tarkoitettu tietokoneohjelma
1405 Sibelius, asteroidi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sibelius”, voi hakea sivunnimihaulla, laajalla sivunnimihaulla tai tekstihaulla.
Singaporen luterilainen kirkko

| Lutheran Church in Singapore Singaporen luterilainen kirkko |
| --- | --- |

Suuntautuminen:  luterilainen
Johtaja:  Lu Guan Hoe
Yhteistyötahoja:  Luterilainen maailmanliitto
Toiminta-alue:  Singapore
Jäseniä:  2 847
Kotisivu:  https://lutheran.org.sg/
Infobox OKVirheellinen NIMI-arvo: 
Singaporen luterilainen kirkko (engl. Lutheran Church in Singapore) on luterilainen kirkkokunta Singaporessa. Sillä on 2 847 jäsentä. Se on Luterilaisen maailmanliiton jäsen.
Aiheesta muualla

Singaporen luterilaisen kirkon kotisivut. (englanniksi)
Sirogaselli

| Sirogaselli |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Onttosarviset Bovidae
Alaheimo::  Gasellit Antilopinae
Suku::  Sirogasellit Ammodorcas  Thomas, 1891
Laji::  clarkei
Kaksiosainen nimi
 Ammodorcas clarkei  (Thomas, 1891) 
 Sirogasellin levinneisyys
Katso myös
   Sirogaselli Wikispeciesissä   Sirogaselli Commonsissa 
Infobox OKVirheellinen NIMI-arvoIUCN-testi OK: 
Sirogaselli eli laamagaselli (Ammodorcas clarkei) on afrikkalainen antilooppien alaheimoon kuuluva nisäkäslaji. Se on sukunsa ainoa laji eikä alalajeja tunnisteta. Laji elää Somalian ja Kaakkois-Etiopian puoliaavikkoisilla alueilla.
Tuukka Tomperi

Tuukka Tomperi (s. 1971, Tampere) on suomalainen tutkija, toimittaja ja kirjoittaja.
Tomperi on työskennellyt Tampereen yliopiston opettajankoulutuslaitoksen lehtorina ja tutkijana sekä kasvatustieteen laitoksen tutkijana ja assistenttina. Aikaisemmalla työurallaan hän työskenteli lukion ja aikuislukion opettajana filosofiassa, elämänkatsomustiedossa, psykologiassa ja yhteiskuntaopissa. Tomperi on kirjoittanut muun muassa kasvatusfilosofiaan, opettamiseen, opetussuunnitelmatutkimukseen ja koulutussosiologiaan, yhteiskunnalliseen kasvatukseen, elämänkatsomustietoon ja kriittiseen pedagogiikkaan sekä filosofian historiaan (renessanssi, Francis Bacon, David Hume, espanjalainen filosofia) ja kirjallisuuden filosofiaan liittyvistä kysymyksistä. Hän on toimittanut suomeksi brasilialaissyntyisen kasvatusfilosofi Paulo Freiren pääteoksen Sorrettujen pedagogiikka.
Tomperi kuuluu filosofisen aikakauslehden niin & näin perustajakuntaan ja on lehden toimituskunnan jäsen (toimitussihteeri 1996–2011). Lisäksi hän oli Osuuskunta Vastapainon hallituksen puheenjohtaja (2002–2009). Tomperi on filosofisen verkkoportaalin http://www.filosofia.fi päätoimittaja (vuodesta 2006).
Teokset

Dialogi tiedosta ja maailmankuvista (Titus Hjelmin ja Sebastian Slotten kanssa). Tammi, Helsinki 2002. (Ruotsiksi Dialog. Kunskap och världsbild, 2007.)
Dialogi yksilöstä ja yhteisöistä (Juhani Niemelän kanssa). Tammi, Helsinki 2004. (Ruotsiksi Dialog. Individen och samhället, 2007.)
Dialogi tiedosta ja maailmankuvista -- opettajan aineisto: elämänkatsomustiedon didaktiikkaa. Tammi, Helsinki 2003.
Dialogi yksilöstä ja yhteisöistä -- yhteiskunnallisen opetuksen aineisto . Tammi, Helsinki 2005.
Dialogin verkkosivut
Kenen kasvatus. Kriittinen pedagogiikka ja toisinkasvatuksen mahdollisuus. (Toim. Tomi Kiilakosken ja Marjo Vuorikosken kanssa). Vastapaino, Tampere 2005.
Sokrates koulussa. Itsenäisen ja yhteisöllisen ajattelun edistäminen opetuksessa. (Toim. Hannu Juuson kanssa). niin & näin, Tampere 2008.
Miguel de Unamuno ja Traaginen elämäntunto. Jälkisanat teoksessa Miguel de Unamuno, Traaginen elämäntunto. Suom. Tapani Kilpeläinen. niin & näin, Tampere 2009.
Ajattelen, siis olen: Opettajan opas. Opettajan opas Yleisradion Ajattelen, siis olen -ohjelmasarjan koulukäyttöä varten. (Yhdessä Hannu Juuson kanssa.) Opas ja ohjelmasarja verkossa (Arkistoitu – Internet Archive)
Akateeminen kysymys? Yliopistolain kritiikki ja kamppailu uudesta yliopistosta. (Toim.) Vastapaino, Tampere 2009. Kirjan verkkosivu
Ajatellaan yhdessä! Taitavan ajattelun työkirja. Käytännönläheistä filosofointia. (Beate Børresenin ja Bo Malmhesterin norjankielisestä käsikirjoituksesta suomeksi kääntänyt, muokannut ja täydentänyt.) niin & näin, Tampere 2011. Kirjan tiedot ja näytesivuja.
Väittely opetusmenetelmänä. Kriittisen ajattelun, argumentaation ja retoriikan taidot käytännössä. (Yhdessä Leena Kurjen kanssa.) niin & näin, Tampere 2011.
Filosofianopetus ja pedagoginen filosofia. Filosofia oppiaineena ja kasvatuksena.  niin&näin, 2017.  ISBN 978-952-7189-15-3.
Aiheesta muualla

Tuukka Tomperin kotisivu
Sid Hudson

Sid Hudson
Sidney Charles ”Sid” Hudson (3. tammikuuta 1915 – 10. lokakuuta 2008) oli yhdysvaltalainen baseballpelaaja (aloittava syöttäjä).
Hudson syntyi Tennesseessä ja pelasi toisen maailmansodan alussa sekä sen jälkeen Washington Senatorsissa ja Boston Red Soxissa. Hän oli All-Star-pelaajana vuosina 1941 ja 1942.
Päätettyään vuonna 1954 ammattilaisuransa pelaajana, Hudson jatkoi työskentelyään baseballin parissa kykyjenetsijänä ja valmentajana.
Siv-Inger Svensson

Siv-Inger Svensson (s. 7. maaliskuuta 1953 Laholm) on ruotsalainen iskelmälaulaja. Hänen ensimmäinen levytyksensä "Någon att älska" oli läpimurto vuonna 1971, jonka jälkeen muut levytykset Ruotsissa eivät saavuttaneet enää menestystä. Siv-Inger muutti suosion laskettua Hampuriin ja on saavuttanut siitä lähtien suosiota Saksassa nimellä Siw-Inger.
Singaporen maavoimat

| Singaporen maavoimat |
| --- | --- |

Toiminnassa:  1957–
Valtio:  Singapore
Rooli:  maavoimat
Osa joukkoa:  Singaporen asevoimat
Komentajat
Nykyinen komentaja:  Goh Si Hou
Singaporen maavoimat on Singaporen asevoimien maasodankäynnistä vastaava puolustushaara. Maavoimien komentaja on kenraalimajuri Goh Si Hou.
Maavoimilla on käytössään Leopard 2 -taistelupanssarivaunuja. Perusaseena käytössä on SAR 21 -rynnäkkökivääri.
Aiheesta muualla

Kuvia tai muita tiedostoja aiheesta Singaporen maavoimat Wikimedia Commonsissa